Diari Oficial de la Generalitat Valenciana


Sumari del DOGV 2735, del 25-04-1996 (1996/838035)

RESOLUCIÓ de 22 de febrer de 1996, del conseller d'Obres Públiques, Urbanisme i Transports, per la qual adjudica definitivament la concessió del servei regular de transport públic de viatgers per carretera entre Callosa-Torrevieja-Elx i filloles (CVA-002) a Vegabús, SA.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2735

Data del DOGV
:   25-04-1996

Secció del DOGV
:   ALTRES DISPOSICIONS

Número del document
:   1996/838035


Data del document
:   22-02-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Correcció d'errades

RESOLUCIó de 22 de febrer de 1996, del conseller d'Obres Públiques, Urbanisme i Transports, per la qual adjudica definitivament la concessió del servei regular de transport públic de viatgers per carretera entre Callosa-Torrevieja-Elx i filloles (CVA-002) a Vegabús, SA.   
Vista la Resolució del conseller d'Obres Públiques, Urbanisme i Transports, de 22 de febrer de 1996, que autoritzava la substitució de les concessions V-0981; A-33 i V-1145; A-38 per la concessió CVA-002 , s'adjudica definitivament a Vegabus, SA, la concessió del servei que, tot seguit, es descriu, i d'acord amb les condicions que així mateix es detallen en el títol concessional següent.  
1. Servei objecte de concessió  
Servei de transport públic regular permanent i d'ús general de viatgers, equipatges i encàrrecs per carretera entre Callosa-Torrevieja-Elx i filloles.  
2. Condicions de caràcter tècnic  
2.1 Trànsits autoritzats i prohibicions de trànsit  
Es realitzaran exclusivament els trànsits inclosos en les matrius següents:  
Línia 1. Torrevieja-Elx, per Dolores (tram principal)  
Línia 1. Torrevieja-Elx, per Rojales i San Fulgencio (variant 1)  
Línia 1. Torrevieja-Elx, per Dayas (variant 2)  
Línia 2. Torrevieja-Almoradí-Callosa  
Línia 3. Guardamar-Elx, per N-332 (tram principal)  
Línia 3. Guardamar-Elx, amb entrada a San Fulgencio (variant 1)  
2.2. Itineraris  
A l'empara d'aquest títol concessional es prestaran els serveis o línies que s'especifiquen tot seguit, l'expressió gràfica dels quals es recull en els plànols annexos (annex núm.1).  
Línia 1 : Torrevieja-Elx, per Dolores (tram principal)  
Longitud: 52 km  
Itinerari/parades: Torrevieja, Ciudad Quesada (Guardamar), Benijófar, Algorfa, Almoradí, Dolores, Elx.  
Línia 1: Torrevieja-Elx, per Rojales i San Fulgencio (variant 1)  
Longitud: 37 km  
Itinerari/parades: Torrevieja, Ciudad Quesada (Guardamar), Benijófar, Rojales, San Fulgencio, Urbanització la Marina, Elx.  
Línia 1: Torrevieja-Elx, per Dayas (variant 2)  
Longitud : 45 km  
Itinerari: Torrevieja, Ciudad Quesada (Guardamar), Benijófar, Algorfa, Almoradí, Dolores, Daya Nueva, Daya Vieja, San Fulgencio, Urb. la Marina i Elx.  
Línia 2: Torrevieja-Almoradí-Callosa  
Longitud: 38 km  
Itinerari/parades: Torrevieja, Ciudad Quesada (Guardamar), Benijófar, Algorfa, Almoradí, Hospital Comarcal (Orihuela), Rafal, Callosa de Segura.  
Línia 3: Guardamar-Elx, per N-332 (tram principal)  
Longitud: 22 km  
Itinerari/parades: Guardamar, la Marina i Elx.  
Línia 3: Guardamar-Elx, amb entrada a San Fulgencio (variant 1)  
Longitud: 30 km  
Itinerari/parades: Guardamar, San Fulgencio, Urbanització la Marina, La Marina , Elx.  
2.3 Parades  
Les parades perquè pugen i baixen els viatgers, en cadascuna de les línias descrites en l'apartat anterior, són les que s'indiquen en els plànols i segons la relació que recull l'annex 1 d'aquest títol concessional. Totes les parades tindran el caràcter d'obligatòries i, per tant, l'empresa concessionària no podrà agafar o deixar viatgers en altres llocs diferents d'aquests que no estiguen inclosos en la llista. Qualsevol modificació que sobre això es pretenga introduir haurà de ser autoritzada per la Conselleria d'Obres Públiques, Urbanisme i Transports.  
2.4 Expedicions, calendari i horaris  
El calendari de funcionament dels serveis, en totes les línies en aquest títol concessional, comprén tots els dies de l'any. S'adequarà l'oferta quant al nombre d'expedicions i distribució de l'horari a les necessitats de la demanda de viatges.  
Línia 1. Torrevieja-Elx (tram principal més variant 1 i variant 2)  
 Expedicions/dia (1 sentit)  
De dilluns a divendres laborables 10  
Dissabtes laborables 0  
Diumenges i festius 0  
El nombre d'expedicions senzilles anuals serà de 2.500  
Línia 2. Torrevieja-Almoradí-Callosa  
 Expedicions/dia (1 sentit)  
De dilluns a divendres laborables 6  
Dissabtes laborables 0  
Diumenges i festius 0  
El nombre d'expedicions senzilles anuals serà de 1.500  
L'oferta anterior s'entén amb caràcter de mínims preceptius que cal prestar. Es pot incrementar el nombre d'expedicions que es poden realitzar, de manera unilateral, fins un màxim del 75% de l'oferta assignada a la línia Callosa-Orihuela de la concessió Callosa-Hospital-Orihuela.  
Línia 3. Guardamar-Elx (tram principal + variant 1)  
 Expedicions/dia (1 sentit)  
De dilluns a divendres laborables 10  
Dissabtes laborables 0  
Diumenges i festius 0  
El nombre d'expedicions senzilles anuals serà de 2.500  
En l'annex número 2 d'aquest títol concessional s'inclou la relació d'horaris d'eixida per a cada línia, tant des de la capçalera com des de la terminal, d'acord amb els quadres de servei dels vehicles que presten el servei.  
2.5 Vehicles de la concessió  
2.5.1 Vehicles adscrits i característiques  
Els vehicles que s'adscriuen a la concessió són els que tot seguit s'indiquen:  
 Data  
Matrícula Matrícula Targeta Núm. de places  
A-8977-Z   
A-3730-AS   
A-3729-AS   
A-0484-AZ   
El concessionari haurà de tenir un mínim de tres vehicles adscrits a la concessió. Aquests vehicles hauran de tenir autorització de transport d'àmbit suficient.  
Els vehicles tindran una capacitat màxima de 50 places, i la seua antiguitat no passarà de 14 anys.  
A més, els vehicles adscrits, i especialment els nous vehicles que substituïsquen els que hi ha, d'acord amb les condicions de renovació que recull aquest plec, compliran les condicions tècniques derivades de la normativa en vigor que hi haja en el moment de l'adscripció.  
2.5.2 Variació en el règim d'adscripció de vehicles  
Quan, com a conseqüència de canvis autoritzats en les condicions de caràcter tècnic o econòmic que integren aquest títol concessional, siga necessari introduir variacions en l'adscripció de vehicles, la Conselleria d'Obres Públiques, Urbanisme i Transports podrà modificar, d'ofici o a instància de l'empresa concessionària, tant el nombre com el règim d'adscripció dels vehicles necessaris per a la prestació dels serveis.  
Qualsevol modificació que faça referència als vehicles adscrits i al seu règim d'adscripció haurà de ser sempre autoritzada per la Conselleria d'Obres Públiques, Urbanisme i Transports.  
2.6 Instal·lacions fixes adscrites a la concessió  
No cap (o les que s'hi adscriguen).  
2.7 Modificacions en la prestació dels serveis  
Les modificacions de les condicions de prestació dels serveis definits en els apartats anteriors estaran subjectes a la normativa vigent, i específicament a allò que indica el títol II, capítol III (Explotació de les concessions, articles del 75 al 91) del Reglament de la Llei d'Ordenació dels Transports Terrestres (RD 1.211/1990, de 28 de setembre).  
3. Règim econòmic de la concessió  
3.1 Estructura de costos  
L'estructura de costos queda de la manera següent:  
 %  
Personal 57,7505  
Amortització 0,0000  
Finançament 0,0000  
Assegurances 6,8147  
Reparació i conservació 4,4314  
Combustibles i lubricants 18,6506  
Pneumàtics 5,4200  
Peatges i cànons 0,0000  
D'altres 6,9328  
Total 100,0000  
3.1.1 Actualització de l'estructura de costos  
L'estructura de costos abans descrita s'actualitzarà anualment per mitjà de l'aplicació dels coeficients que per a cada partida de despeses aprove cada any la Conselleria d' Obres Públiques, Urbanisme i Transports. Si el concessionari estima que l'estructura que resulta d'aquesta actualització no es correspon amb la realitat, a causa d'alteracions de qualsevol tipus, haurà de presentar un estudi econòmic justificatiu d'aquestes modificacions que determine la nova estructura de costos.  
3.2 Estructura tarifària  
El sistema tarifari de la concessió s'adequarà al marc tarifari general definit per la Conselleria d'Obres Públiques, Urbanisme i Transports per al conjunt de les empreses de transport dins del seu àmbit de competència.  
La Conselleria d'Obres Públiques, Urbanisme i Transports podrà modificar aquest marc tarifari i respectar l'equilibri econòmic de la concessió.  
3.3 L'equilibri econòmic de la concessió  
Les tarifes aplicables, en compliment de l'article 19 de la Llei 16/1987, de 30 de juliol, d'Ordenació dels Transports Terrestres "... hauran de cobrir la totalitat dels costos reals en condicions normals de productivitat i organització, permetran una adequada amortització, un benefici empresarial raonable i una correcta prestació del servei...".  
El concessionari durà a terme l'explotació dels serveis amb plena autonomia econòmica i els gestionarà d'acord amb les condicions establertes en aquest títol concessional pel seu compte i risc, tret dels supòsits d'obligacions de prestació de servei públic que expressament recull aquest títol concessional.  
3.4 Tarifes d'aplicació a la concessió  
3.4.1 Tarifa d'equilibri  
La nova configuració de la xarxa de transport regular proposada per a la comarca del Baix Segura implica l'establiment d'una única tarifa per a aquest àmbit territorial.  
El procediment per a obtenir aquesta tarifa -descrit en el Projecte Base de Substitució de Concessions de la Comarca del Baix Segura- es basa en el càlcul de cadascuna de les tarifes d'equilibri de les noves concessions que actuen en la zona central de la comarca i que són competència de la Generalitat Valenciana.  
A la vista d'aquest annex i a fi d'aconseguir l'alçament de prohibicions de trànsit, el funcionament coordinat dels serveis públics de transport i la imatge única en la comarca del Baix Segura, amb la nova xarxa de transport regular es proposa aplicar als serveis integrats en les tres concessions una tarifa partícip-empresa de 9,3020 pessetes, tarifa que assegura l'equilibri econòmic d'aquestes concessions.  
3.4.2 Revisions tarifàries  
El concessionari podrà sol·licitar la revisió de les tarifes de la concessió per mitjà del compliment de la normativa que la Conselleria d'Obres Públiques, Urbanisme i Transports establisca amb aquesta finalitat. Amb caràcter general, el concessionari haurà d'adjuntar a les sol·licituds de revisió de tarifes un estudi econòmic justificatiu de les noves tarifes que es proposen, en el qual es reflectesquen les dades de trànsit, costos i ingressos de la concessió, així com totes les que la Conselleria d'Obres Públiques, Urbanisme i Transports sol·licitara a l'empara de la legislació vigent, tot això sense perjudici de les condicions específiques que es deriven de la declaració de serveis d'interés metropolità. En les revisions tarifàries es tindrà en compte, amb caràcter general, la modificació de l'estructura de costos segons el que estableix l'epígraf 3.1.1. i les variacions en la demanda de viatgers respecte del que estableix l'epígraf 3.4.1.  
3.5 Amortització  
El termini d'amortització dels vehicles adscrits a la concessió amb caràcter exclusiu serà de 12 anys, comptats a partir de la data de matriculació. En els supòsits de vehicles procedents de subhastes d'organismes oficials, el termini d'amortització esmentat es computarà des de la data de fabricació d'aquests.  
4. Condicions de caràcter jurídic i administratiu  
4.1 Termini de la concessió  
El termini d'aquesta concessió, en aplicació de la disposició transitòria segona de la LLei 16/1987, de 30 de juliol, serà fins al dia 6 d'octubre de l'any 2011.  
4.2 Obligacions del concessionari  
4.2.1 D'acord amb el que estableix l'article 74.1 del Reglament de la Llei d'Ordenació dels Transports Terrestres la fiança de la concessió es fixa en un milió quatre-centes deu mil cinc-centes trenta-set (1.410.537) pessetes, dipositada a favor del director general de Transports de la Generalitat Valenciana, i respon del compliment efectiu de les condicions de la concessió; igualment, queda també afecta al pagament de les multes definitives en via administrativa insatisfetes en període voluntari, i en aquest cas haurà de reposar-se de qualssevol de les formes establertes per a la constitució originària, en el termini màxim de trenta dies hàbils, a partir del venciment del pagament voluntari.  
4.2.2 Prestarà servei amb la continuïtat necessària i s'ajustarà en l'explotació estrictament a les condicions de la concessió i a les disposicions que li siguen d'aplicació, i mantindrà els vehicles i instal·lacions adscrites en bon estat de conservació i funcionament.  
4.2.3 Explotarà el servei per gestió directa del titular de la concessió, i haurà, quant a material mòbil, d'ajustar-se al que estableix l'article 54.2 de la Llei d'Ordenació dels Transports Terrestres i en les condicions d'aquest títol concessional. En cap cas la concessió podrà ser objecte d'arrendament.  
4.2.4 El concessionari assumirà en tot cas, de manera exclusiva, els riscos econòmics i responsabilitats de tota classe que es deriven de l'explotació del servei.  
4.2.5 Respectarà l'explotació dels trajectes comuns amb els titulars dels serveis que hi ha i no podrà realitzar-hi trànsit de competència, i observarà, amb aquesta finalitat, rigorosament les prohibicions de trànsit que reflecteix l'apartat 2.1. d'aquestes condicions.  
4.2.6 Satisfarà les quotes corresponents de l'assegurança obligatòria establida en l'article 21 de la Llei d'Ordenació dels Transports Terrestres i l'article 5 del Reglament, a fi de cobrir els riscos i les responsabilitats derivades del transport.  
4.2.7 Instal·larà i conservarà en bon estat d'ús els pals de les parades que, amb aquest fi, subministre o haja subministrat la Conselleria d'Obres Públiques, Urbanisme i Transports, i s'obligarà a la neteja, manteniment, reposició i reubicació, si cal.  
4.2.8 El concessionari estarà obligat a facilitar mensualment a la Conselleria d'Obres Públiques, Urbanisme i Transports la informació diària sobre el nombre d'expedicions realment realitzades, el nombre de viatgers i la recaptació obtinguda per tipus de bitllet.  
Així mateix, haurà de facilitar qualsevol informació que sol·licite la Conselleria d'Obres Públiques, Urbanisme i Transports sobre les condicions tècniques i econòmiques de l'explotació de línies.  
Amb aquest fi la Conselleria d'Obres Públiques, Urbanisme i Transports podrà normalitzar els fulls de ruta, comunicats d'incidència i els documents que estime necessaris.  
4.2.9 Complirà les normes d'imatge externa, de tot tipus, que haja establit o que puga establir la Conselleria d'Obres Públiques, Urbanisme i Transports, en qualsevol element de l'explotació del servei.  
4.2.10 Disposarà de les instal·lacions adequades en les quals es faciliten les operacions de venda dels títols de transport, així com el seu manteniment en bon estat de conservació.  
4.2.11 Mantindrà, en cada punt de venda dels abans esmentats, un estoc que comporta un nivell d'existències suficient, sense produir desproveïment i amb una resposta adequada a la demanda.  
4.2.12 Exposarà al públic, en els punts de venda i en els mateixos vehicles, la informació relativa a horaris, tarifes i d'altres informacions d'interés que puga determinar la Conselleria d'Obres Públiques, Urbanisme i Transports.  
4.3 Drets del concessionari  
4.3.1 El concessionari té dret a les prestacions econòmiques establides en el capítol 3 d'aquestes condicions, així com a sol·licitar-ne la revisió.  
4.3.2 El concessionari podrà transmetre la concessió en la forma i amb els requisits establits en l'article 52 de la Llei d'Ordenació dels Transports Terrestres.  
4.3.3 El concessionari podrà sol·licitar de la Conselleria d'Obres Públiques, Urbanisme i Transports la modificació de la concessió, o la intensificació total o parcial del servei objecte d'aquesta, d'acord amb el que estableix l'article 75 de la Llei d'Ordenació dels Transports Terrestres.  
4.3.4 La concessió administrativa del servei i els vehicles i les instal·lacions adscrites a aquests, no podran ser objecte d'embargament durant la vigència d'aquesta, sense perjudici que puga ser intervinguda l'explotació, de conformitat amb l'article 86 de la Llei d'Ordenació dels Transports Terrestres.  
4.4 Drets i obligacions de l'administració  
4.4.1 La Conselleria d'Obres Públiques, Urbanisme i Transports, quan l'interés públic ho aconselle, podrà acordar les modificacions, no establides en el títol concessional, i les ampliacions, reduccions o substitucions d'itineraris, necessàries o convenients per a una millor prestació del servei, així com la seua unificació, per mitjà de les indemnitzacions o compensacions que, si escau, calguen, de conformitat amb el que estableixen els articles 75 i 81 de la vigent Llei d'Ordenació dels Transports Terrestres i l'article 16 de la Llei 1/1991.  
4.4.2 La Conselleria d'Obres Públiques, Urbanisme i Transports, prèvia audiència del concessionari, i a instància dels ajuntaments, per raons de la policia de trànsit, podrà alterar el trajecte del servei dins del nucli urbà de les poblacions i els corresponents llocs d'espera o d'arribada de viatgers. També, podrà acordar aquestes alteracions d'ofici o a instància del concessionari, per raons d'interés públic.  
4.4.3 La Conselleria d'Obres Públiques, Urbanisme i Transports exercirà la inspecció del servei objecte de la concessió en la forma que estableixen els articles 32 i següents de la Llei d'Ordenació dels Transports Terrestres.  
4.4.4 Revisarà les tarifes de la concessió quan hagen sofert variacions substancials en les partides que integren l'estructura de costos de la prestació del servei, d'acord amb el que estableixen l'article 19 de la Llei d'Ordenació dels Transports Terrestres i l'article 29 del reglament, sense perjudici de les funcions que corresponguen o puguen correspondre a l'estat en virtut de la legislació general sobre el control de preus.  
4.5 Causes de l'extinció de la concessió  
La concessió s'extingirà per les causes establides en l'article 82 de la Llei d'Ordenació dels Transports Terrestres i en l'article 95 del Reglament de desplegament:  
a) Transcurs del temps pel qual haguera estat atorgada.  
b) Incompliment reiterat o de manifesta gravetat de les condicions essencials de la concessió.  
c) Mort de l'empresari individual o extinció de l'empresa gestora del servei, tret que hi haja transmissió d'aquestes en els termes reglamentàriament determinats. No es considerarà que s'ha produït extinció de l'empresa quan canvie simplement la forma jurídica, però es mantinga aquesta en els aspectes econòmic i laboral.  
d) Fallida del concessionari o suspensió de pagaments que faça impossible la prestació del servei.  
e) Supressió o rescat del servei per raons d'interés públic.  
f) Renúncia del concessionari en els casos legal o reglamentàriament establerts.  
g) Mutu acord entre l'administració i el concessionari.  
h) Per les causes establides en l'article 48.2 de la Llei d'Ordenació dels Transports Terrestres.  
i) Unificació de diverses concessions, d'acord amb l'article 81.2 de la Llei d'Ordenació dels Transports Terrestres.  
4.6 Rescat  
L'administració, per raons d'interés públic, podrà acordar el rescat de la concessió en els termes i amb les formalitats establertes en els articles 83 i 84 de la Llei d'Ordenació dels Transports Terrestres.  
4.7 Condicions essencials de la concessió  
Als efectes que estableixen l'article 141.c, com també l'article 82 en relació amb l'article 143.5. de la Llei 16/1987, de 30 de juliol, d'Ordenació dels Transports Terrestres, es consideren condicions essencials d'aquesta concessió les següents:  
a) Les condicions tècniques que defineixen el servei especificades en els apartats 2.1, 2.2, 2.4, 2.5. i 2.6. d'aquestes condicions.  
b) La totalitat de les condicions que defineixen el règim econòmic de la concessió definides en el capítol 3 d'aquest títol concessional.  
c) Les obligacions del concessionari que recull l'apartat 4.2.  
d) Les que legalment o reglamentàriament es determinen.  
4.8 Sancions  
Tant la infracció de les disposicions que regulen els transports mecànics per carretera com l'incompliment de les condicions de la concessió, podrà donar lloc a la imposició, amb l'expedient previ, de les multes i sancions de l'article 138 i següents de la Llei d'Ordenació dels Transports Terrestres i el Reglament d'aplicació.  
4.9 Disposicions aplicables  
En tot allò que no estableixen aquestes condicions serà d'aplicació la Llei d'Ordenació dels Transports Terrestres, de 30 de juliol de 1987; el Reglament d'Ordenació, RD 1.211/1990, i la vigent Llei de Contractes de les Administracions Públiques, de 18 de maig de 1995.  
4.10 Jurisdicció  
Les qüestions litigioses sorgides sobre la interpretació, modificació, resolució i efectes de la concessió, les resoldrà la Conselleria d'Obres Públiques, Urbanisme i Transports, i contra els acords definitius, es podrà interposar un recurs contenciós administratiu, d'acord amb el que estableix la llei reguladora de la jurisdicció esmentada.  
Contra aquesta resolució, que és definitiva en via administrativa, es pot interposar un recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos, comptats des de l'endemà de la publicació en el Diari Oficial de la Generalitat Valenciana.  
Com a requisit per a la interposició del recurs esmentat, s'haurà de comunicar prèviament aquesta interposició a l'òrgan administratiu autor de l'acte, segons exigeix l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tot això, sense perjudici que es puga interposar qualsevol altre recurs que s'estime procedent.   
València,22 de febrero de 1996.- El conseller d'Obres Públiques, Urbanisme i Transports: Luis F. Cartagena Travesedo.  
ANNEX 1  
Itineraris i parades  
ANNEX 2  
Horaris  
Línia 1:  
Torrevieja-Elx (10 exp.)  
- Torrevieja-Elx: tronc principal: (4 exp.)  
Eixides de Torrevieja: 10.30 h; 18.00 h (4 exp.)  
Eixides d'Elx: 12.30 h; 16.00 h  
- Torrevieja-Elx per Rojales i San Fulgencio: variant 1  
Eixides de Torrevieja: 7.15 h (2 exp.)  
Eixides d'Elx: 19.30 h  
- Torrevieja-Elx per Dayas: variant 2.  
Eixides de Torrevieja: 14.30 h (2 exp.)  
Eixides d'Elx: 8.30 h  
- Serveis parcials de la línia 4  
Almoradí-Dolores-Elx:  
Eixides d'Almoradí: 7.30 h (2 exp.)  
Eixides d'Elx: 19.30 h  
Almoradí-Benijófar-urbanitzacions-Torrevieja.  
Eixida d'Almoradí: 8.45 h (2 exp.)  
Eixida de Torrevieja: 14.30 h  
Línia 2:  
Torrevieja-Callosa (6 exp.)  
Eixides de Torrevieja: 8.00 h  
 15.00 h  
 19.15 h  
Eixides de Callosa: 7.00 h  
 12.00 h  
 18.00 h  
Línia 3:  
Guardamar-Elx (10 exp.)  
- Guardamar-Elx amb entrada a San Fulgencio  
Eixides de Guardamar: 7.30 h; 10.30 h; 12.30 h i 15.00 h  
 (7 exp.)  
Eixides d'Elx: 9.30 h; 13.30 h i 19.30 h  
- Guardamar-Elx (directe)  
Eixides de Guardamar: 18.00 h (3 exp.)  
Eixides d'Elx: 11.30h i 16.00 h